CELEX: 62017TN0809
Language: et
Date: 2017-12-07 00:00:00
Title: Kohtuasi T-809/17: 7. detsembril 2017 esitatud hagi – Intercontact Budapest versus Euroopa Liidu Asutuste Tõlkekeskus

26.2.2018   
            
            
               ET
            
            
               Euroopa Liidu Teataja
            
            
               C 72/37
            
         7. detsembril 2017 esitatud hagi – Intercontact Budapest versus Euroopa Liidu Asutuste Tõlkekeskus
   (Kohtuasi T-809/17)
   (2018/C 072/48)
   Kohtumenetluse keel: ungari
   
      Pooled
   
   
      Hageja: Intercontact Budapest Fordító és Pénzügyi Tanácsadó Kft. (Budapest, Ungari) (esindaja: advokaat É. Subasicz)
   
      Kostja: Euroopa Liidu Asutuste Tõlkekeskus
   
      Nõuded
   
   Hageja palub Üldkohtul:
   
               —
            
            
               esiteks tuvastada, kas erinevatele pakkujatele antud hinnetepunktid on proportsionaalsed, esitatud pakkumuste võrdluse alusel, kas need vastavad võrdse kohtlemise, diskrimineerimiskeelu, proportsionaalsuse ja läbipaistvuse põhimõttele;
            
         
               —
            
            
               teiseks tühistada kostja 10. juuli 2017. aasta otsus nr FL/GEN16-02 ja nr FL/GEN 16-01 hankemenetluse tulemuste kohta;
            
         
               —
            
            
               kolmandaks, tunnistada hankemenetlus tühiseks;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et on rikutud diskrimineerimiskeelu põhimõtet, proportsionaalsuse põhimõtet ja läbipaistvuse põhimõtet, kuna kostja kohaldas hankemenetlustes erinevaid pakkujate hindamismeetodeid, s.t ta andis samasugustele tegevustele erinevates menetlustes erineva hinnangu. (1)
               
            
         
               2.
            
            
               Teine väide, et on kuritarvitatud võimu, kuna kostja ei teatanud hagejale hankemenetlustes tema taotletud andmeid. (2)
               
            
         
               3.
            
            
               Oma kolmandas väites väidab ta, et on rikutud hankemenetluste läbipaistvuse põhimõtet, kuna kostja avaldas hankemenetluse tulemused Euroopa Liidu Teatajas alles hilinemisega ning avalikustatud andmed ei olnud täielikud, nagu on ette nähtud liidu direktiivis. (3)
               
            
         
               4.
            
            
               Oma neljandas väites tugineb ta sellele, et kostja, kui ta ei teatanud tähtaegadest, siis sellega ta rikkus kaebeõiguse teostamise piiramise teel hankeid käsitlevat Euroopa Liidu direktiivi. (4)
               
            
         
      (1)  Euroopa Parlamendi ja nõukogu 26. veebruari 2014. aasta direktiivi 2014/24/EL (riigihangete kohta ja direktiivi 2004/18/EÜ kehtetuks tunnistamise kohta) põhjendused 1 ja 90 (ELT 2014, L 94, lk 65).
   
      (2)  Euroopa Parlamendi ja nõukogu 25. oktoobri 2012. aasta määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega muudetakse nõukogu määrust (EÜ, Euratom) nr 1605/2002) artikkel 113 (ELT 2012, L 298, lk 1).
   
      (3)  Euroopa Parlamendi ja nõukogu 26. veebruari 2014. aasta direktiivi 2014/24/EL (riigihangete kohta ja direktiivi 2004/18/EÜ kehtetuks tunnistamise kohta) artikkel 50 (ELT 2014, L 94, lk 65).
   
      (4)  Euroopa Parlamendi ja nõukogu 26. veebruari 2014. aasta direktiivi 2014/24/EL (riigihangete kohta ja direktiivi 2004/18/EÜ kehtetuks tunnistamise kohta) V lisa D osa punkt 16 (ELT 2014, L 94, lk 65).